title: Regulamentul (UE) nr. 1042/2012 al Comisiei din 7 noiembrie 2012 de modificare a Regulamentului (UE) nr. 1031/2010 în sensul listării unei platforme de licitație ce urmează a fi desemnată de Regatul Unit  Text cu relevanță pentru SEE

text:
               9.11.2012

               RO

               Jurnalul Oficial al Uniunii Europene

               L 310/19

         REGULAMENTUL (UE) NR. 1042/2012 AL COMISIEI
   din 7 noiembrie 2012
   de modificare a Regulamentului (UE) nr. 1031/2010 în sensul listării unei platforme de licitație ce urmează a fi desemnată de Regatul Unit
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (1), în special articolul 3d alineatul (3) și articolul 10 alineatul (4),
   întrucât:

               (1)

               Statele membre care nu participă la acțiunea comună prevăzută la articolul 26 alineatele (1) și (2) din Regulamentul (UE) nr. 1031/2010 al Comisiei din 12 noiembrie 2010 privind calendarul, administrarea și alte aspecte ale licitării certificatelor de emisii de gaze cu efect de seră în temeiul Directivei 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității (2) pot să își desemneze propria platformă de licitare a cotei ce le revine din certificatele vizate la capitolele II și III din Directiva 2003/87/CE. În temeiul articolului 30 alineatul (5) al treilea paragraf din Regulamentul (UE) nr. 1031/2010, desemnarea unei atare platforme de licitație este condiționată de listarea platformei respective în anexa III la acest regulament.

               (2)

               În conformitate cu articolul 30 alineatul (4) din Regulamentul (UE) nr. 1031/2010, Regatul Unit a informat Comisia cu privire la decizia sa de a nu participa la acțiunea comună prevăzută la articolul 26 alineatele (1) și (2) din acest regulament și de a-și desemna propria platformă de licitație.

               (3)

               La 30 aprilie 2012, Regatul Unit a notificat Comisiei intenția sa de a desemna ICE Futures Europe („ICE”) drept platforma menționată la articolul 30 alineatul (1) din Regulamentul (UE) nr. 1031/2010.

               (4)

               La 25 aprilie 2012, Regatul Unit a prezentat notificarea Comitetului schimbărilor climatice instituit prin articolul 9 din Decizia nr. 280/2004/CE a Parlamentului European și a Consiliului din 11 februarie 2004 privind un mecanism de monitorizare a emisiilor de gaze cu efect de seră în cadrul Comunității și de punere în aplicare a Protocolului de la Kyoto (3). În plus, Regatul Unit a prezentat Comisiei informații și clarificări complementare, modificând în consecință notificarea.

               (5)

               Pentru a se asigura că propunerea de desemnare a ICE ca platforma de licitație menționată la articolul 30 alineatul (1) din Regulamentul (UE) nr. 1031/2010 este compatibilă cu cerințele acestui regulament și conformă cu obiectivele stabilite la articolul 10 alineatul (4) din Directiva 2003/87/CE, este necesar să se stabilească o serie de condiții și obligații pentru ICE.

               (6)

               În conformitate cu articolele 18-21 din Regulamentul (UE) nr. 1031/2010, unei platforme de licitații i se alocă o serie de sarcini referitoare la admiterea persoanelor la licitații, printre care se numără aplicarea unor măsuri de precauție privind clientela, în vederea garantării faptului că doar persoanele eligibile pot să depună cereri de participare la licitații în calitate de ofertant direct. Responsabilitățile sale decurg și în contextul examinării respectării de către solicitanți a anumitor cerințe minime de admitere la licitație, în etapa de depunere și prelucrare a cererilor de admitere la licitație și în ceea ce privește deciziile de acordare ori de refuz al acordării admiterii la licitație, de revocare sau suspendare a admiterilor la licitație deja acordate. În cadrul modelului de cooperare dintre ICE și membrii bursei sale și clienții acestora, membrii bursei și unii dintre clienții acestora vor exercita funcții de admitere cu privire la clienții lor existenți sau potențiali. Un atare model de cooperare poate fi compatibil cu dispozițiile Regulamentului (UE) nr. 1031/2010 numai dacă ICE garantează conformitatea cu obligațiile ce revin platformei de licitații în temeiul Regulamentului (UE) nr. 1031/2010.

               (7)

               În plus, în conformitate cu articolul 35 alineatul (3) litera (b) din Regulamentul (UE) nr. 1031/2010, o platformă de licitații desemnată trebuie să acorde, pe de o parte, întreprinderilor mici și mijlocii (IMM) accesul deplin, egal și echitabil la licitații și, pe de altă parte, să permită micilor emitenți accesul la licitații. În acest scop, ICE trebuie să furnizeze IMM-urilor și micilor emitenți informații transparente, cuprinzătoare și actualizate referitoare la posibilitățile de acces la licitațiile derulate de ICE pentru Regatul Unit, inclusiv toate îndrumările de ordin practic privind exploatarea optimă a acestor posibilități. Aceste informații trebuie publicate pe site-ul web al ICE. Pe lângă aceasta, ICE trebuie să raporteze autorității de monitorizare a licitațiilor, desemnată în conformitate cu articolul 24 alineatul (2) din Regulamentul (UE) nr. 1031/2010, cu privire la acoperirea obținută în cadrul modelului de cooperare cu membrii bursei și clienții acestora, inclusiv pe tema acoperirii geografice obținute, și să țină seama în cel mai mare grad de recomandările autorității de monitorizare în această privință, pentru a putea asigura îndeplinirea obligațiilor ce îi revin în temeiul articolului 35 alineatul (3) literele (a) și (b) din respectivul regulament.

               (8)

               În conformitate cu articolul 35 alineatul (3) litera (e) din Regulamentul (UE) nr. 1031/2010, la desemnarea unei platforme de licitații, statele membre trebuie să țină seama de măsura în care o platformă de licitații candidată este capabilă să evite denaturările concurenței pe piața internă, inclusiv pe piața internă a carbonului. O platformă de licitații nu trebuie să facă uz de contractul de desemnare pentru a spori competitivitatea celorlalte activități ale sale, în special a pieței secundare pe care o organizează. Pentru a obține listarea ca platformă de licitație, ICE, inclusiv membrii bursei sau membrii compensatori, trebuie să permită candidaților ofertanți să liciteze fără a fi condiționați de calitatea de membru al bursei sau participant pe piața secundară organizată de ICE sau pe orice altă platformă de tranzacționare exploatată de ICE ori de un terț.

               (9)

               În conformitate cu articolul 35 alineatul (3) litera (h) din Regulamentul (UE) nr. 1031/2010, la desemnarea unei atare platforme, statele membre trebuie să țină seama de măsura în care există dispoziții adecvate care impun unei platforme de licitație să predea platformei de licitație succesoare toate imobilizările corporale și necorporale necesare pentru desfășurarea licitațiilor. Acest tip de dispoziții au fost stabilite într-o strategie de ieșire care trebuie revizuită de către organismul de monitorizare a licitațiilor. ICE trebuie să își elaboreze strategia de ieșire clar și în timp util, ținând seama în cel mai mare grad de opinia autorității de monitorizare a licitațiilor.

               (10)

               În conformitate cu articolul 51 alineatul (3) din Regulamentul (UE) nr. 1031/2010, toate onorariile și condițiile aplicate de o platformă de licitații și de sistemul de compensare și decontare trebuie să fie formulate clar, să fie ușor de înțeles și să fie făcute publice. Ținând cont de modelul de cooperare prevăzut de ICE, onorariile și condițiile suplimentare aplicate de membrii bursei și de clienții acestora în legătură cu funcțiile de admitere pe care le exercită trebuie de asemenea să fie formulate clar, să fie ușor de înțeles și să fie făcute publice pe paginile web ale entităților care prestează serviciile, cu trimiteri directe la paginile web disponibile pe site-ul web al ICE.

               (11)

               În conformitate cu articolul 64 alineatul (1) din Regulamentul (UE) nr. 1031/2010, o platformă de licitație desemnată se asigură că a instituit un mecanism extrajudiciar de soluționare a plângerilor din partea persoanelor care solicită admiterea la licitații și a ofertanților admiși la licitații sau a căror admitere la licitații a fost refuzată, revocată sau suspendată. Persoanelor care solicită admiterea la licitații și ofertanților admiși la licitații sau a căror admitere la licitații a fost refuzată, revocată sau suspendată trebuie să li se permită să își exercite dreptul de apel în temeiul articolului 64 din Regulamentul (UE) nr. 1031/2010, chiar în situația în care aceste decizii sunt luate de membrii bursei și de clienții acestora.

               (12)

               Pe lângă modificările pe care ICE trebuie să le aplice propriilor reguli bursiere, necesare pentru garantarea conformității depline cu condițiile și obligațiile stabilite în anexa la prezentul regulament, ICE trebuie să ia toate măsurile necesare pentru a asigura conformitatea deplină, ceea ce poate presupune adaptări la acordurile contractuale dintre ICE și membrii bursei, dintre membrii bursei și clienți și dintre clienții situați în aval.

               (13)

               În plus, anumite trimiteri de la articolul 25 alineatul (2) din Regulamentul (UE) nr. 1031/2010 trebuie modificate în vederea eliminării lacunelor legate de monitorizarea proceselor de către organismul de monitorizare a licitațiilor și din motive de consecvență cu celelalte dispoziții ale regulamentului.

               (14)

               Prin urmare, Regulamentul (UE) nr. 1031/2010 trebuie modificat în consecință.

               (15)

               Pentru a asigura derularea normală și la timp a licitațiilor în cadrul platformei ce urmează a fi desemnată de Regatul Unit, prezentul regulament trebuie să intre de urgență în vigoare.

               (16)

               Măsurile prevăzute de prezentul regulament sunt conforme cu avizul Comitetului privind schimbările climatice,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 1031/2010 se modifică după cum urmează:

               1.

               La articolul 25, alineatul (2) se modifică după cum urmează:

                           (a)

                           litera (c) se înlocuiește cu următorul text:

                                       „(c)

                                       orice dovadă de comportament anticoncurențial, abuz de piață, spălare de bani, finanțare a activităților teroriste sau activități infracționale;”;

                           (b)

                           litera (f) se înlocuiește cu următorul text:

                                       „(f)

                                       informații referitoare la numărul, tipul și statutul plângerilor depuse în temeiul articolului 59 alineatul (4) sau al articolului 64 alineatul (1), precum și ale plângerilor formulate împotriva unei platforme de licitații și adresate autorităților competente care supraveghează respectiva platformă de licitații, instanțelor sau organismelor administrative competente prevăzute de măsurile naționale de transpunere a articolului 52 alineatul (2) din Directiva 2004/39/CE.”

               2.

               Anexa III se modifică în conformitate cu anexa la prezentul regulament.

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2012.

            Pentru Comisie

            Președintele

         José Manuel BARROSO

      (1)  JO L 275, 25.10.2003, p. 32.

      (2)  JO L 302, 18.11.2010, p. 1.

      (3)  JO L 49, 19.2.2004, p. 1.

      ANEXĂ
      La tabelul din anexa III la Regulamentul (UE) nr. 1031/2010 se adaugă următoarele:

                     „Platforme de licitații desemnate de Regatul Unit

                     2

                     Platforma de licitație

                     ICE Futures Europe (ICE)

                     Durata de desemnare

                     De la 10 noiembrie 2012 cel mai devreme până la 9 noiembrie 2017 cel mai târziu, fără a aduce atingere articolului 30 alineatul (5) al doilea paragraf.

                     Definiții

                     În sensul condițiilor și obligațiilor care se aplică ICE, se aplică următoarele definiții:

                                 (a)

                                 «reguli bursiere ale ICE» – înseamnă regulamentele ICE, în special regulile și procedurile contractuale legate de ICE FUTURES EUA AUCTION CONTRACT și de ICE FUTURES EUAA AUCTION CONTRACT;

                                 (b)

                                 «membru al bursei» – membru, astfel cum este definit în secțiunea A.1 a regulilor bursiere ale ICE;

                                 (c)

                                 «client» înseamnă un client al unui membru al bursei, precum și clienții clienților din aval, care facilitează admiterea de persoane care să liciteze și să acționeze în numele ofertanților.

                     Condiții

                     Admiterea la licitații nu este condiționată de calitatea de membru al bursei sau de participant pe piața secundară organizată de ICE sau pe orice altă platformă de tranzacționare exploatată de ICE ori de un terț.

                     Obligații

                                 1.

                                 ICE va solicita ca deciziile luate de membrii bursei ICE sau de clienții acestora în legătură cu acordarea dreptului de participare la licitații, revocarea sau suspendarea acestuia să fie comunicate ICE de către membrii bursei ICE sau clienții acestora care iau atare decizii, după cum urmează:

                                             (a)

                                             în cazul deciziilor de respingere a cererii de admitere la licitații și al deciziilor de revocare ori suspendare a accesului la licitație, în mod individual și fără întârziere;

                                             (b)

                                             în cazul altor decizii, la cerere.

                                       ICE se asigură că aceste decizii pot fi supuse examinării de către ICE sub aspectul conformității cu obligațiile ce revin platformei de licitații în temeiul prezentului regulament și că membrii bursei ICE sau clienții acestora respectă constatările acestei examinări efectuate de către ICE. Poate fi vorba de recurgerea la orice reguli bursiere ale ICE, inclusiv la proceduri disciplinare sau orice alte măsuri, după caz, de facilitare a admiterii la licitații.

                                 2.

                                 ICE întocmește și menține pe pagina sa web o listă completă și actualizată a membrilor bursei sau a clienților acestora, eligibili să faciliteze accesul IMM-urilor și micilor emitenți la licitațiile din Regatul Unit pe platforma ICE, împreună cu îndrumări de ordin practic ușor inteligibile cu privire la demersurile pe care aceștia trebuie să le întreprindă pentru a participa la licitații prin intermediul membrilor bursei sau al clienților acestora.

                                 3.

                                 În termen de șase luni de la începutul licitațiilor sau de două luni de la desemnarea autorității de monitorizare a licitațiilor, dacă această dată este ulterioară termenului de șase luni prevăzut mai sus, ICE trebuie să raporteze autorității de monitorizare a licitațiilor cu privire la acoperirea obținută în cadrul modelului de cooperare cu membrii bursei și clienții acestora, inclusiv pe tema acoperirii geografice obținute, și să țină seama în cel mai mare grad de recomandările autorității de monitorizare în această privință, pentru a putea asigura îndeplinirea obligațiilor ce îi revin în temeiul articolului 35 alineatul (3) literele (a) și (b) din prezentul regulament.

                                 4.

                                 Toate onorariile și condițiile aplicate de ICE și de sistemul său de compensare persoanelor admise la licitație sau ofertanților trebuie să fie formulate clar, să fie ușor de înțeles și să fie făcute publice pe pagina web a ICE, care trebuie actualizată permanent.
                                 ICE se asigură că membrii bursei și clienții acestora sunt supuși obligației ca onorariile și condițiile suplimentare pe care le aplică în legătură cu admiterea la licitație să fie de asemenea formulate clar, să fie ușor de înțeles și să fie făcute publice pe paginile web ale entităților care prestează serviciile, cu trimiteri directe la paginile web disponibile pe site-ul web al ICE.

                                 5.

                                 Fără a aduce atingere altor căi de atac, ICE trebuie să asigure disponibilitatea procedurilor interne de soluționare a plângerilor referitoare la modul în care membrii bursei sau clienții acestora au formulat decizii care au ca obiect admiterea la licitații, refuzul admiterii la licitații, revocarea sau suspendarea dreptului de participare la licitații, astfel cum sunt descrise mai detaliat la punctul 1.

                                 6.

                                 ICE trebuie să își modifice regulile bursiere pentru a asigura conformitatea deplină cu condițiile și obligațiile de listare a platformei, prevăzute în prezenta anexă. În special, regulile bursiere modificate ale ICE trebuie să prevadă obligațiile enunțate la punctele 1, 2, 4, și 5.

                                 7.

                                 În termen de două luni de la 10 noiembrie 2012, ICE trebuie să prezinte Regatului Unit strategia sa de ieșire, spre a fi analizată de organismul de monitorizare a licitațiilor. În termen de două luni de la primirea avizului autorității de monitorizare a licitațiilor, ICE are obligația de a-și revizui strategia de ieșire, ținând cont în cea mai mare măsură de respectivul aviz.

                                 8.

                                 Regatul Unit trebuie să notifice Comisiei orice modificări substanțiale în ceea ce privește acordurile contractuale cu ICE notificate Comisiei la 30 aprilie, 4 mai și 14 iunie 2012 și comunicate Comitetului schimbărilor climatice la 15 mai și 3 iulie 2012.”


title: Regulamentul de punere în aplicare (UE) 2016/1979 al Comisiei din 11 noiembrie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               12.11.2016

               RO

               Jurnalul Oficial al Uniunii Europene

               L 305/26

         REGULAMENTUL DE PUNERE ÎN APLICARE (UE) 2016/1979 AL COMISIEI
   din 11 noiembrie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 noiembrie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  84,7

                  ZZ

                  84,7

                  0707 00 05

                  TR

                  146,7

                  ZZ

                  146,7

                  0709 93 10

                  MA

                  70,5

                  TR

                  142,4

                  ZZ

                  106,5

                  0805 20 10

                  MA

                  88,2

                  ZZ

                  88,2

                  0805 20 30 , 0805 20 50 , 0805 20 70 , 0805 20 90

                  PE

                  122,6

                  TR

                  70,2

                  ZZ

                  96,4

                  0805 50 10

                  AR

                  67,2

                  CL

                  69,9

                  TR

                  93,6

                  UY

                  38,4

                  ZZ

                  67,3

                  0806 10 10

                  BR

                  298,0

                  IN

                  164,3

                  PE

                  343,2

                  TR

                  138,3

                  US

                  336,6

                  ZA

                  345,1

                  ZZ

                  270,9

                  0808 10 80

                  CL

                  174,1

                  NZ

                  142,8

                  ZA

                  117,8

                  ZZ

                  144,9

                  0808 30 90

                  CN

                  109,8

                  TR

                  168,6

                  ZZ

                  139,2

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2016/1962 al Comisiei din 7 noiembrie 2016 privind clasificarea anumitor mărfuri în Nomenclatorul combinat

text:
                  10.11.2016

                  RO

                  Jurnalul Oficial al Uniunii Europene

                  L 303/1

            REGULAMENTUL DE PUNERE ÎN APLICARE (UE) 2016/1962 AL COMISIEI
      din 7 noiembrie 2016
      privind clasificarea anumitor mărfuri în Nomenclatorul combinat
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclatorului combinat anexat la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclatorului combinat. Aceste reguli se aplică, de asemenea, oricăror alte nomenclatoare bazate integral sau parțial pe acesta sau care îi adaugă acestuia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatorul combinat la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 7 noiembrie 2016.

               Pentru Comisie,

               pentru președinte

            Stephen QUEST

               Director general pentru impozitare și uniune vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (Cod-NC)

                     Motive

                     (1)

                     (2)

                     (3)

                     Uși de dușuri neasamblate, proiectate pentru a fi montate și fixate în perete, alcătuite din următoarele elemente:

                                 —

                                 două panouri din geam de sticlă securit (ESG EN 12150), cu dimensiunea de 2 100  × 860 × 6 mm (panou pivotant cu rol de ușă) și de 2 100  × 810 × 6 mm (panou fix/nepivotant);

                                 —

                                 două profiluri de aluminiu care se fixează pe o singură latură a fiecărui panou, cu dimensiunea de 2 100  × 25 mm, formate din șine, un dispozitiv de etanșare din plastic și patru găuri pentru șurub;

                                 —

                                 mânere, tije, plăci, balamale, șuruburi de strângere și alte dispozitive de fixare, din oțel de calitate superioară;

                                 —

                                 șuruburi, chei hexagonale, știfturi și ancore;

                                 —

                                 dispozitive de etanșare (un dispozitiv de etanșare magnetic pentru închiderea panourilor cu rol de ușă și un dispozitiv de etanșare prin burduf de cauciuc pentru închiderea etanșă între părțile fixe și cele mobile).

                           Sticla are o protecție, fiind impregnată și prelucrată astfel încât să fie protejată împotriva calcarului, a murdăriei și a depunerilor cauzate de agenții de curățare.
                     A se vedea imaginea articolului gata asamblat (*).

                     7020 00 80

                     Clasificarea se stabilește pe baza regulilor generale 1, 2(a), 3(b) și 6 pentru interpretarea Nomenclatorului combinat, precum și pe baza textului codurilor NC 7020 00  și 7020 00 80 .
                     Articolul este un produs compus, prezentat neasamblat, alcătuit din diferite componente. Întrucât profilurile sunt montate pe o singură latură a fiecărui panou, produsul nu este considerat a fi așezat în monturi sau în rame (a se vedea, de asemenea, Notele explicative la Nomenclatorul combinat, capitolul 70, „Considerații generale”, al doilea paragraf). Profilurile, dispozitivele de fixare, șuruburile, știfturile, dispozitivele de etanșare etc. sunt componente secundare. Așadar, sticla este cea care îi conferă produsului caracterul esențial.
                     Prin urmare, este exclusă clasificarea la poziția 7326 , alte articole din oțel, sau la poziția 7610 , rame din aluminiu.
                     Clasificarea la poziția 7013 , obiecte din sticlă pentru toaletă sau pentru utilizări similare, este, de asemenea, exclusă, întrucât această poziție cuprinde numai articole mobile mici (a se vedea, de asemenea, Notele explicative la Sistemul armonizat referitoare la poziția 7013 , primul paragraf, punctul 2).
                     Clasificarea la poziția 7007 , sticlă securit, este de asemenea exclusă, întrucât această poziție cuprinde sticla securit, dar nu și articolele fabricate din aceasta.
                     Prin urmare, articolul trebuie clasificat la codul NC 7020 00 80 , ca alte articole din sticlă.

            (*)  Imaginea are un caracter pur informativ.


title: Regulamentul de punere în aplicare (UE) 2016/2373 al Consiliului din 22 decembrie 2016 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de modificare a Regulamentului de punere în aplicare (UE) 2016/1127

text:
               23.12.2016

               RO

               Jurnalul Oficial al Uniunii Europene

               L 352/31

         REGULAMENTUL DE PUNERE ÎN APLICARE (UE) 2016/2373 AL CONSILIULUI
   din 22 decembrie 2016
   privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de modificare a Regulamentului de punere în aplicare (UE) 2016/1127
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (1), în special articolul 2 alineatul (3),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 12 iulie 2016, Consiliul a adoptat Regulamentul de punere în aplicare (UE) 2016/1127 (2) privind punerea în aplicare a articolului 2 alineatul (3) din Regulamentul (CE) nr. 2580/2001, stabilind o listă actualizată a persoanelor, grupurilor și entităților cărora li se aplică Regulamentul (CE) nr. 2580/2001.

               (2)

               Consiliul a stabilit că încă trei persoane au fost implicate în acte de terorism în înțelesul articolului 1 alineatele (2) și (3) din Poziția comună 2001/931/PESC a Consiliului (3), că a fost luată o decizie cu privire la acestea de către o autoritate competentă în înțelesul articolului 1 alineatul (4) din respectiva poziție comună și că persoanele în cauză ar trebui să facă obiectul măsurilor restrictive specifice prevăzute în Regulamentul (CE) nr. 2580/2001.

               (3)

               Lista persoanelor, grupurilor și entităților cărora li se aplică Regulamentul (CE) nr. 2580/2001 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa la Regulamentul de punere în aplicare (UE) 2016/1127 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 decembrie 2016.

            Pentru Consiliu

            Președintele

         M. LAJČÁK

      (1)  JO L 344, 28.12.2001, p. 70.

      (2)  Regulamentul de punere în aplicare (UE) 2016/1127 al Consiliului din 12 iulie 2016 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Regulamentului de punere în aplicare (UE) 2015/2425 (JO L 188, 13.7.2016, p. 1).

      (3)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      ANEXĂ
      Persoanele menționate mai jos se adaugă la lista persoanelor prevăzută în secțiunea I (Persoane) din anexa la Regulamentul de punere în aplicare (UE) 2016/1127:

                  —

                  EL HAJJ, Hassan Hassan, născut la 22 martie 1988 la Zaghdraiya, Sidon (Liban), cetățean canadian. Numărul pașaportului: JX446643 (Canada);

                  —

                  MELIAD, Farah (alias HUSSEIN HUSSEIN, alias JAY DEE), născut la 5 noiembrie 1980 la Sydney (Australia), cetățean australian. Numărul pașaportului: M2719127 (Australia);

                  —

                  ȘANLI, Dalokay (alias Sinan), născut la 13 octombrie 1976 la Pülümür (Turcia).


title: Regulamentul de punere în aplicare (UE) nr. 709/2012 al Consiliului din 2 august 2012 privind punerea în aplicare a Regulamentului (UE) nr. 267/2012 privind măsuri restrictive împotriva Iranului

text:
               3.8.2012

               RO

               Jurnalul Oficial al Uniunii Europene

               L 208/2

         REGULAMENTUL DE PUNERE ÎN APLICARE (UE) NR. 709/2012 AL CONSILIULUI
   din 2 august 2012
   privind punerea în aplicare a Regulamentului (UE) nr. 267/2012 privind măsuri restrictive împotriva Iranului
   CONSILIUL UNIUNII EUROPENE
   având în vedere Tratatul privind funcționarea Uniunii Europene,
   având în vedere Regulamentul (UE) nr. 267/2012 al Consiliului (1), în special articolul 46 alineatele (1) și (2),
   întrucât:

               (1)

               La 23 martie 2012, Consiliul a adoptat Regulamentul (UE) nr. 267/2012.

               (2)

               Consiliul consideră că anumite persoane ar trebui să fie eliminate de pe lista persoanelor fizice și juridice, a entităților și organismelor care fac obiectul măsurilor restrictive, care figurează în anexa IX la Regulamentul (UE) nr. 267/2012, și că rubricile corespunzătoare anumitor entități ar trebui modificate.

               (3)

               În urma deciziei Comitetului Consiliului de Securitate al Organizației Națiunilor Unite (CSONU), instituit în temeiul Rezoluției 1737 (2006) a CSONU, două persoane și o entitate ar trebui eliminate de pe lista care figurează în anexa IX la Regulamentul (UE) nr. 267/2012 și incluse pe lista persoanelor fizice și juridice, a entităților și organismelor care fac obiectul măsurilor restrictive care figurează în anexa VIII la respectivul regulament.

               (4)

               Listele prevăzute în anexele VIII și IX la Regulamentul (UE) nr. 267/2012 ar trebui modificate în consecință.

               (5)

               Pentru a se garanta că măsurile prevăzute în prezentul regulament sunt eficace, acesta ar trebui să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Persoanele enumerate în lista din anexa I la prezentul regulament se elimină din lista prevăzută în anexa IX la Regulamentul (UE) nr. 267/2012.
   Articolul 2
   În anexa IX la Regulamentul (UE) nr. 267/2012, rubricile corespunzătoare entităților menționate în anexa II la prezentul regulament se înlocuiesc cu rubricile prevăzute în anexa II la prezentul regulament.
   Articolul 3
   Persoanele și entitatea care figurează în anexa III la prezentul regulament se elimină din lista prevăzută în anexa IX la Regulamentul (UE) nr. 267/2012 și se adaugă pe lista care figurează în anexa VIII la Regulamentul (UE) nr. 267/2012, astfel cum au fost modificate prin rubricile prevăzute în anexa III la prezentul regulament.
   Articolul 4
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 2012.

            Pentru Consiliu

            Președintele

         A. D. MAVROYIANNIS

      (1)  JO L 88, 24.3.2012, p. 1

      ANEXA I

         Persoanele menționate la articolul 1

                  1.

                  Dr. Ahmad AZIZI

                  2.

                  Dr. Ali DIVANDARI

                  3.

                  Dr. Abdolnaser HEMMATI

                  4.

                  Mohammad Reza MESKARIAN

                  5.

                  Sayeed ZAVVAR

      ANEXA II

         Entitățile menționate la articolul 2

                  Denumire

                  Informații de identificare

                  Motive

                  Data includerii în listă

                  1.

                  Mobin Sanjesh

                  Entry 3, No 11, 12th Street, Miremad Alley, Abbas Abad, Teheran

                  Implicată în achiziționarea de echipamente și materiale cu aplicație directă în programul nuclear iranian.

                  1.12.2011

                  2.

                  Bank Melli Iran ZAO (alias Mir Business Bank)

                  Number 9/1, Ulitsa Mashkova, Moscova, 130064, Rusia Adresă alternativă: Mashkova st. 9/1 Moscova 105062 Rusia

                  Deținută de Bank Melli.

                  23.6.2008

                  3.

                  Melli Bank plc

                  London Wall, 11th floor, Londra EC2Y 5EA, Regatul Unit

                  Deținută de Bank Melli.

                  23.6.2008

                  4.

                  Neka Novin (alias Niksa Nirou)

                  Unit 7, No 12, 13th Street, Mir-Emad St, Motahary Avenue, Teheran, 15875- 6653

                  Implicată în achiziționarea de echipamente și materiale specializate cu aplicare directă în programul nuclear iranian.

                  23.5.2011

                  5.

                  Bank Tejarat

                              Adresă poștală: Taleghani Br. 130, Taleghani Ave. P.O.Box: 11365-5416, Teheran

                              Tel.: 88826690

                              Tlx.: 226641 TJTA IR.

                              Fax: 88893641

                              site internet: http://www.tejaratbank.ir

                  Bank Tejarat este o bancă deținută parțial de stat. A facilitat direct eforturile nucleare ale Iranului. De exemplu, în 2011, Bank Tejarat a facilitat transferul a zeci de milioane de dolari pentru a sprijini încercarea permanentă a Organizației Iraniene a Energiei Atomice, desemnată de ONU, de a achiziționa concentrat de uraniu. AEOI este principala organizație iraniană de cercetare și dezvoltare a tehnologiei nucleare și gestionează programele de producție a materialului fisionabil. În trecut, Bank Tejarat a mai sprijinit bănci iraniene desemnate în eludarea sancțiunilor internaționale, de exemplu implicându-se în afaceri cu firme-paravan ale entității desemnate de ONU Shahid Hemmat Industrial Group.

                  23.1.2012

                  6.

                  Universitatea Shahid Beheshti

                  Daneshju Blvd., Yaman St., Chamran Blvd., P.O. Box 19839-63113, Teheran, Iran

                  Deținută sau controlată de Ministerul Apărării și Suportului Logistic pentru Forțele Armate (MODAFL). Desfășoară cercetare științifică cu privire la dezvoltarea armelor nucleare.

                  23.5.2011

      ANEXĂ III

         Persoanele și entitatea menționate la articolul 3

      Persoane fizice

                  1.

                  Azim Aghajani (ortografiat și: Adhajani). Funcția: membru al Forțelor Qods ale IRGC care acționează sub conducerea comandantului Forțelor Qods, general-maiorul Qasem Soleimani, care a fost desemnat de Consiliul de Securitate al ONU în Rezoluția 1747 (2007).
                  Alte informații: a facilitat încălcarea punctului 5 din Rezoluția 1747 (2007), care interzice exportul de arme și de materiale conexe din Iran.
                  Informații suplimentare: Cetățenia: Iran. Numărul pașaportului: 6620505, 9003213
                  Data desemnării de către ONU: 18 aprilie 2012

                  2.

                  Ali Akbar Tabatabaei (alias: Sayed Akbar Tahmaesebi). Funcția: membru al Forțelor Qods ale IRGC care acționează sub conducerea comandantului Forțelor Qods, general-maiorul Qasem Soleimani, care a fost desemnat de Consiliul de Securitate al ONU în Rezoluția 1747 (2007).
                  Alte informații: a facilitat încălcarea punctului 5 din Rezoluția 1747 (2007), care interzice exportul de arme și de materiale conexe din Iran.
                  Informații suplimentare: Cetățenia: Iran. Data nașterii: 1967
                  Data desemnării de către ONU: 18 aprilie 2012

            Entitatea

                  1.

                  Behineh Trading Co.
                  Alte informații: O societate iraniană care a jucat un rol-cheie în transferul ilicit de arme al Iranului către Africa de Vest și a acționat în numele Forțelor Qods ale IRGC, sub comanda general-maiorului Qasem Soleimani, desemnată de Consiliul de Securitate al ONU în Rezoluția 1747 (2007) drept transportator maritim al armelor.
                  Informații suplimentare: Localizare: Tavakoli Building, Opposite of 15th Alley, Emam-Jomeh Street, Teheran, Iran. Telefon: +98 9195382305. Site internet: htt://www.behinehco.ir
                  Data desemnării de către ONU: 18 aprilie 2012


title: Regulamentul de punere în aplicare (UE) nr. 965/2014 al Comisiei din 11 septembrie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               12.9.2014

               RO

               Jurnalul Oficial al Uniunii Europene

               L 271/45

         REGULAMENTUL DE PUNERE ÎN APLICARE (UE) NR. 965/2014 AL COMISIEI
   din 11 septembrie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 septembrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MK

                  59,9

                  TR

                  64,5

                  ZZ

                  62,2

                  0707 00 05

                  TR

                  124,7

                  ZZ

                  124,7

                  0709 93 10

                  TR

                  123,3

                  ZZ

                  123,3

                  0805 50 10

                  AR

                  187,5

                  BR

                  100,4

                  CL

                  194,1

                  IL

                  182,0

                  UY

                  126,6

                  ZA

                  179,1

                  ZZ

                  161,6

                  0806 10 10

                  BR

                  163,2

                  EG

                  159,9

                  MA

                  157,9

                  TR

                  120,3

                  ZZ

                  150,3

                  0808 10 80

                  BA

                  50,7

                  BR

                  65,4

                  CL

                  74,2

                  NZ

                  120,1

                  US

                  129,1

                  ZA

                  101,1

                  ZZ

                  90,1

                  0808 30 90

                  CN

                  102,4

                  TR

                  132,3

                  XS

                  50,3

                  ZA

                  120,5

                  ZZ

                  101,4

                  0809 30

                  TR

                  134,9

                  ZZ

                  134,9

                  0809 40 05

                  MK

                  41,2

                  ZZ

                  41,2

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/2290 al Comisiei din 16 decembrie 2016 de aprobare a acidului peracetic ca substanță activă existentă destinată utilizării în produsele biocide aparținând tipurilor de produse 11 și 12 (Text cu relevanță pentru SEE )

text:
               17.12.2016

               RO

               Jurnalul Oficial al Uniunii Europene

               L 344/71

         REGULAMENTUL DE PUNERE ÎN APLICARE (UE) 2016/2290 AL COMISIEI
   din 16 decembrie 2016
   de aprobare a acidului peracetic ca substanță activă existentă destinată utilizării în produsele biocide aparținând tipurilor de produse 11 și 12
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:

               (1)

               Regulamentul delegat (UE) nr. 1062/2014 al Comisiei (2) stabilește o listă de substanțe active existente care trebuie evaluate în vederea unei eventuale aprobări pentru utilizare în produsele biocide. Lista respectivă include acidul peracetic.

               (2)

               Acidul peracetic a fost evaluat pentru utilizare în produse aparținând tipului de produs 11, conservanți pentru sisteme de răcire și de procesare a lichidelor, și tipului de produs 12, slimicide, astfel cum sunt definite în anexa V la Regulamentul (UE) nr. 528/2012.

               (3)

               Finlanda a fost desemnată autoritate competentă responsabilă cu evaluarea și a prezentat raporturile de evaluare împreună cu recomandările sale la 3 iulie 2015.

               (4)

               În conformitate cu articolul 7 alineatul (2) din Regulamentul delegat (UE) nr. 1062/2014, avizele Agenției Europene pentru Produse Chimice au fost formulate la 14 iunie 2016 de către Comitetul pentru produse biocide, ținând seama de concluziile autorității competente responsabile cu evaluarea.

               (5)

               Conform acestor avize, este de așteptat ca produsele biocide din tipurile de produse 11 și 12 care conțin acid peracetic să respecte criteriile prevăzute la articolul 19 alineatul (1) litera (b) din Regulamentul (UE) nr. 528/2012 dacă sunt respectate anumite specificații și condiții referitoare la utilizarea lor.

               (6)

               Prin urmare, este oportun să se aprobe utilizarea acidului peracetic în produsele biocide aparținând tipurilor de produse 11 și 12, sub rezerva respectării anumitor specificații și condiții.

               (7)

               Acidul peracetic este o soluție apoasă care conține acid acetic și peroxid de hidrogen. Dată fiind prezența peroxidului de hidrogen, care poate fi utilizat la producerea de pecursori de explozivi, autorizațiile pentru produse biocide care conțin acid peracetic ar trebui să nu aducă atingere Regulamentului (UE) nr. 98/2013 al Parlamentului European și al Consiliului (3).

               (8)

               Ar trebui ca, înainte de aprobarea unei substanțe active, să se acorde o perioadă de timp rezonabilă pentru a permite părților interesate să adopte măsurile pregătitoare necesare pentru îndeplinirea noilor cerințe.

               (9)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se aprobă acidul peracetic ca substanță activă destinată utilizării în produsele biocide aparținând tipurilor de produse 11 și 12, sub rezerva îndeplinirii specificațiilor și condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2016.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).

      (3)  Regulamentul (UE) nr. 98/2013 al Parlamentului European și al Consiliului din 15 ianuarie 2013 privind comercializarea și utilizarea precursorilor de explozivi (JO L 39, 9.2.2013, p. 1).

      ANEXĂ

                  Denumirea comună

                  Denumirea IUPAC
                  Numere de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tip de produs

                  Condiții specifice

                  Acid peracetic

                  Denumire IUPAC:
                  Acid peroxietanoic
                  Nr. CE: 201-186-8
                  Nr. CAS: 79-21-0

                  Specificația se bazează pe precursorii de peroxid de hidrogen și acid acetic, care sunt utilizați pentru producția de acid peracetic.
                  Acid peracetic în soluție apoasă care conține acid acetic și peroxid de hidrogen.

                  1 iulie 2018

                  30 iunie 2028

                  11

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității legate de orice utilizare care face obiectul unei cereri de autorizare, dar care nu este abordată în evaluarea efectuată la nivelul Uniunii cu privire la riscurile prezentate de substanța activă.

                              2.

                              Dată fiind prezența peroxidului de hidrogen, autorizările pentru produsele biocide nu aduc atingere Regulamentului (UE) nr. 98/2013.

                              3.

                              Având în vedere riscurile identificate pentru utilizările evaluate, în cadrul evaluării produsului se acordă o atenție deosebită:

                                          (a)

                                          utilizatorilor industriali și profesionali;

                                          (b)

                                          apei de mare pentru produsele utilizate în sistemele de răcire cu circuit deschis;

                                          (c)

                                          solului și apei de suprafață pentru produsele utilizate în sisteme deschise de răcire cu recirculare de mare capacitate.

                  12

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității legate de orice utilizare care face obiectul unei cereri de autorizare, dar care nu este abordată în evaluarea efectuată la nivelul Uniunii cu privire la riscurile prezentate de substanța activă.

                              2.

                              Dată fiind prezența peroxidului de hidrogen, autorizările pentru produsele biocide nu aduc atingere Regulamentului (UE) nr. 98/2013.

                              3.

                              Având în vedere riscurile identificate pentru utilizările evaluate, în cadrul evaluării produsului se va acorda o atenție deosebită utilizatorilor industriali și profesionali.

         (1)  Puritatea indicată în această coloană a fost gradul minim de puritate a substanței active evaluate în conformitate cu articolul 89 alineatul (1) din Regulamentul (UE) nr. 528/2012. Substanța activă din produsul introdus pe piață poate avea o puritate egală sau diferită dacă s-a dovedit că aceasta este echivalentă din punct de vedere tehnic cu substanța activă evaluată.


title: Regulamentul de punere în aplicare (UE) nr. 323/2012 al Comisiei din 16 aprilie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               17.4.2012

               RO

               Jurnalul Oficial al Uniunii Europene

               L 105/41

         REGULAMENTUL DE PUNERE ÎN APLICARE (UE) NR. 323/2012 AL COMISIEI
   din 16 aprilie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 aprilie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  51,0

                  TN

                  105,7

                  TR

                  80,7

                  ZZ

                  79,1

                  0707 00 05

                  TR

                  155,5

                  ZZ

                  155,5

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  91,2

                  TR

                  160,8

                  ZZ

                  126,0

                  0805 10 20

                  EG

                  52,5

                  IL

                  84,7

                  MA

                  48,8

                  TN

                  63,2

                  TR

                  61,6

                  ZA

                  34,5

                  ZZ

                  57,6

                  0805 50 10

                  EG

                  34,3

                  TR

                  69,8

                  ZZ

                  52,1

                  0808 10 80

                  AR

                  88,7

                  BR

                  83,7

                  CA

                  128,3

                  CL

                  99,9

                  CN

                  110,4

                  MK

                  31,8

                  NZ

                  137,2

                  US

                  169,0

                  ZA

                  142,8

                  ZZ

                  110,2

                  0808 30 90

                  AR

                  98,0

                  CL

                  111,0

                  CN

                  77,5

                  US

                  107,0

                  UY

                  67,7

                  ZA

                  115,5

                  ZZ

                  96,1

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/347 al Comisiei din 10 martie 2016 de stabilire a standardelor tehnice de punere în aplicare cu privire la formatul exact al listelor persoanelor care au acces la informații privilegiate și pentru actualizarea listelor persoanelor care au acces la informații privilegiate în conformitate cu Regulamentul (UE) nr. 596/2014 al Parlamentului European și al Consiliului (Text cu relevanță pentru SEE)

text:
               11.3.2016

               RO

               Jurnalul Oficial al Uniunii Europene

               L 65/49

         REGULAMENTUL DE PUNERE ÎN APLICARE (UE) 2016/347 AL COMISIEI
   din 10 martie 2016
   de stabilire a standardelor tehnice de punere în aplicare cu privire la formatul exact al listelor persoanelor care au acces la informații privilegiate și pentru actualizarea listelor persoanelor care au acces la informații privilegiate în conformitate cu Regulamentul (UE) nr. 596/2014 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (Regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (1), în special articolul 18 alineatul (9),
   întrucât:

               (1)

               În temeiul articolului 18 din Regulamentul (UE) nr. 596/2014, emitenții, participanții la piața certificatelor de emisii, platformele de licitație, adjudecătorii și entitatea de supraveghere a licitațiilor sau orice alte persoane care acționează în numele sau în contul acestora trebuie să întocmească și să actualizeze într-un format anume listele persoanelor care au acces la informații privilegiate.

               (2)

               Stabilirea formatului exact, inclusiv utilizarea de modele standard, ar trebui să faciliteze aplicarea uniformă a cerinței de întocmire și de actualizare a listelor persoanelor care au acces la informații privilegiate prevăzute în Regulamentul (UE) nr. 596/2014. Ar trebui, de asemenea, să asigure faptul că autorităților competente li se transmit informațiile necesare pentru a-și îndeplini sarcina de a proteja integritatea piețelor financiare și de a investiga eventualele abuzuri de piață.

               (3)

               Întrucât în cadrul unei entități pot exista mai multe informații privilegiate în același timp, în listele persoanelor care au acces la informații privilegiate ar trebui să se identifice cu precizie informațiile privilegiate la care au avut acces persoanele care lucrează pentru emitenți, pentru participanți la piața certificatelor de emisii, pentru platforme de licitație, pentru adjudecători și pentru entitatea de supraveghere a licitațiilor (indiferent dacă acestea se referă, printre altele, la un acord, la un proiect, la un eveniment corporatist sau financiar, la publicarea situațiilor financiare sau a unui avertisment privind profiturile). În acest scop, lista persoanelor care au acces la informații privilegiate ar trebui împărțită în secțiuni, fiecărei informații privilegiate fiindu-i dedicată o secțiune separată. În fiecare secțiune ar trebui enumerate toate persoanele care au acces la o anumită informație privilegiată.

               (4)

               Pentru a evita înregistrările multiple ale acelorași persoane în secțiuni diferite ale listelor persoanelor care au acces la informații privilegiate, emitenții, participanții la piața certificatelor de emisii, platformele de licitație, adjudecătorii și entitatea de supraveghere a licitațiilor sau persoanele care acționează în numele sau în contul lor pot decide să întocmească și să actualizeze o secțiune suplimentară a listei persoanelor care au acces la informații privilegiate, denumită „secțiunea privind persoanele care au acces permanent la informații privilegiate”, care este diferită de celelalte secțiuni din lista persoanelor care au acces la informații privilegiate prin faptul că nu este creată atunci când există o anumită informație privilegiată. Dacă se creează o astfel de secțiune privind persoanele care au acces permanent la informații privilegiate, aceasta ar trebui să includă numai acele persoane care, datorită naturii funcției lor sau a postului pe care îl ocupă, au acces tot timpul la toate informațiile privilegiate din cadrul emitentului, participantului la piața certificatelor de emisii, platformei de licitație, adjudecătorului sau entității de supraveghere a licitațiilor.

               (5)

               Lista persoanelor care au acces la informații privilegiate ar trebui, în principiu, să conțină date cu caracter personal care facilitează identificarea acestor persoane. Astfel de informații ar trebui să includă data nașterii, adresa personală și, dacă este cazul, numărul național de identificare al persoanelor respective.

               (6)

               Lista persoanelor care au acces la informații privilegiate ar trebui să conțină, de asemenea, date care pot fi de folos autorităților competente în cadrul desfășurării investigațiilor pentru a analiza rapid comportamentul în materie de tranzacționare al persoanelor care au acces la informații privilegiate, pentru a stabili legături între persoanele care au acces la informații privilegiate și persoanele implicate în activități de tranzacționare suspecte și pentru a identifica contactele dintre acestea în momentele critice. În acest sens, indicarea numerelor de telefon este esențială, întrucât acestea îi permit autorității competente să acționeze rapid și să solicite înregistrări ale traficului de date, dacă este necesar. În plus, astfel de date ar trebui furnizate încă de la început, pentru a nu se compromite integritatea investigației prin faptul că autoritatea competentă ar fi nevoită să solicite în cursul investigației informații suplimentare emitentului, participantului la piața certificatelor de emisii, platformei de licitație, adjudecătorului, entității de supraveghere a licitațiilor sau persoanei care are acces la informații privilegiate.

               (7)

               Pentru a se asigura faptul că lista persoanelor care au acces la informații privilegiate poate fi pusă la dispoziția autorității competente cât mai repede posibil de la solicitarea acesteia și pentru a nu pune în pericol o investigație prin necesitatea de a cere informații persoanelor de pe lista persoanelor care au acces la informații privilegiate, lista persoanelor care au acces la informații privilegiate ar trebui întocmită în format electronic și actualizată în permanență, fără întârziere, atunci când apare oricare dintre circumstanțele în care trebuie actualizată lista persoanelor care au acces la informații privilegiate specificate în Regulamentul (UE) nr. 596/2014.

               (8)

               Utilizarea unor formate electronice anume pentru transmiterea listelor persoanelor care au acces la informații privilegiate, astfel cum sunt stabilite de către autoritățile competente, ar trebui, de asemenea, să reducă sarcina administrativă pentru autoritățile competente, emitenți, participanții la piața certificatelor de emisii, platformele de licitație, adjudecători sau pentru entitatea de supraveghere a licitațiilor și pentru persoanele care acționează în numele sau în contul acestora. Formatele electronice ar trebui să permită păstrarea confidențialității cu privire la informațiile din lista persoanelor care au acces la informații privilegiate, precum și respectarea normelor prevăzute în legislația Uniunii privind prelucrarea datelor cu caracter personal și transferul acestor date.

               (9)

               Întrucât emitenții de pe o piață de creștere pentru IMM-uri sunt exceptați de la întocmirea și actualizarea listelor persoanelor care au acces la informații privilegiate și, prin urmare, pot redacta și păstra informațiile respective în alt format decât în format electronic, astfel cum se prevede în prezentul regulament pentru ceilalți emitenți, este necesar să nu li se impună emitenților de pe o piață de creștere pentru IMM-uri cerința de a utiliza un format electronic pentru transmiterea către autoritatea competentă a listelor persoanelor care au acces la informații privilegiate. De asemenea, este oportun să nu se impună obligația transmiterii anumitor date cu caracter personal atunci când aceste date nu sunt disponibile emitenților respectivi în momentul solicitării listei persoanelor care au acces la informații privilegiate. Listele persoanelor care au acces la informații privilegiate ar trebui, în orice caz, să fie transmise în așa fel încât să se asigure caracterul complet, confidențialitatea și integritatea informațiilor.

               (10)

               Prezentul regulament se bazează pe proiectele de standarde tehnice de punere în aplicare transmise Comisiei de către Autoritatea Europeană pentru Valori Mobiliare și Piețe.

               (11)

               Autoritatea Europeană pentru Valori Mobiliare și Piețe a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul valorilor mobiliare și piețelor, instituit în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (2).

               (12)

               Pentru a asigura buna funcționare a piețelor financiare, este necesar ca prezentul regulament să intre în vigoare în regim de urgență și ca dispozițiile prezentului regulament să se aplice de la aceeași dată precum cele ale Regulamentului (UE) nr. 596/2014,

         ADOPTĂ PREZENTUL REGULAMENT:
   Articolul 1
   Definiții
   În sensul prezentului regulament, se aplică următoarea definiție:

               „Mijloace electronice” înseamnă echipamente electronice de procesare (inclusiv compresie digitală), stocare și transmitere a datelor prin cablu, unde radio, tehnologie optică sau prin orice alt mijloc electromagnetic.

         Articolul 2
   Formatul pentru întocmirea și actualizarea listei persoanelor care au acces la informații privilegiate
   (1)   Emitenții, participanții la piața certificatelor de emisii, platformele de licitație, adjudecătorii și entitatea de supraveghere a licitațiilor sau orice persoană care acționează în numele sau în contul acestora se asigură că lista persoanelor care au acces la informații privilegiate este împărțită în secțiuni separate, fiecare fiind dedicată unei anumite informații privilegiate. Se adaugă noi secțiuni în lista persoanelor care au acces la informații privilegiate atunci când se identifică noi informații privilegiate, astfel cum sunt definite la articolul 7 din Regulamentul (UE) nr. 596/2014.
   Fiecare secțiune din lista persoanelor care au acces la informații privilegiate include doar informațiile privind persoanele care au acces la informația privilegiată la care se referă secțiunea respectivă.
   (2)   Persoanele menționate la alineatul (1) pot introduce o secțiune suplimentară în lista lor cu persoanele care au acces la informații privilegiate, în care specifică datele privind persoanele care au acces tot timpul la toate informațiile privilegiate („persoane care au acces permanent la informații privilegiate”).
   Datele privind persoanele care au acces permanent la informații privilegiate incluse în secțiunea suplimentară menționată la primul paragraf nu sunt incluse în celelalte secțiuni din lista persoanelor care au acces la informații privilegiate menționată la alineatul (1).
   (3)   Persoanele menționate la alineatul (1) întocmesc și actualizează în format electronic lista persoanelor care au acces la informații privilegiate în conformitate cu modelul 1 din anexa I.
   Atunci când lista persoanelor care au acces la informații privilegiate conține secțiunea suplimentară menționată la alineatul (2), persoanele menționate la alineatul (1) întocmesc și actualizează în format electronic această secțiune în conformitate cu modelul 2 din anexa I.
   (4)   Formatele electronice menționate la alineatul (3) asigură în permanență:

               (a)

               confidențialitatea informațiilor incluse, prin asigurarea faptului că accesul la lista persoanelor care au acces la informații privilegiate este limitat la persoanele identificate în mod clar din cadrul emitentului, al participantului la piața certificatelor de emisii, al platformei de licitație, al adjudecătorului și al entității de supraveghere a licitațiilor sau la orice persoană care acționează în numele sau în contul acestora care are nevoie de acces datorită naturii funcției lor sau a postului pe care îl ocupă;

               (b)

               acuratețea informațiilor din lista persoanelor care au acces la informații privilegiate;

               (c)

               accesul la versiunile anterioare ale listei persoanelor care au acces la informații privilegiate și posibilitatea de a consulta versiunile respective.

         (5)   Lista persoanelor care au acces la informații privilegiate menționată la alineatul (3) se transmite prin mijloacele electronice specificate de autoritatea competentă. Autoritățile competente publică pe site-ul lor internet mijloacele electronice care trebuie utilizate. Mijloacele electronice respective asigură menținerea caracterului complet, a integrității și a confidențialității informațiilor în cursul transmiterii.
   Articolul 3
   Emitenții de pe piața de creștere pentru IMM-uri
   În sensul articolului 18 alineatul (6) litera (b) din Regulamentul (UE) nr. 596/2014, un emitent ale cărui instrumente financiare sunt admise la tranzacționare pe o piață de creștere pentru IMM-uri îi furnizează autorității competente, la cerere, o listă a persoanelor care au acces la informații privilegiate care respectă modelul din anexa II, într-un format care asigură menținerea caracterului complet, a integrității și a confidențialității informațiilor în cursul transmiterii.
   Articolul 4
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 3 iulie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 martie 2016.

            Pentru Comisie

            Președintele

         Jean-Claude JUNCKER

      (1)  JO L 173, 12.6.2014, p. 1.

      (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).

      ANEXA I
      MODELUL 1

         Lista persoanelor care au acces la informații privilegiate: secțiunea privind [denumirea informației privilegiate aferente unui anumit acord sau eveniment]

         Data și ora (creării acestei secțiuni din lista persoanelor care au acces la informații privilegiate, și anume data și ora la care a fost identificată această informație privilegiată): [
         aaaa-ll-zz; hh:mm UTC (ora universală coordonată)
         ]

         Data și ora (la care s-a efectuat ultima actualizare): [
         aaaa-ll-zz, hh:mm UTC (ora universală coordonată)
         ]

         Data transmiterii către autoritatea competentă: [
         aaaa-ll-zz
         ]

                     Prenumele persoanei care are acces la informații privilegiate

                     Numele persoanei care are acces la informații privilegiate

                     Numele la naștere al persoanei care are acces la informații privilegiate (dacă este diferit de numele actual)

                     Numărul (numerele) de telefon de la locul de muncă (numărul direct de la locul de muncă și numerele de telefon mobil de la locul de muncă)

                     Numele și adresa societății

                     Funcția și motivul pentru care este o persoană care are acces la informații privilegiate

                     Accesul a fost obținut la (data și ora la care persoana respectivă a primit acces la informații privilegiate)

                     Accesul a încetat la (data și ora de la care persoana respectivă nu a mai avut acces la informațiile privilegiate)

                     Data nașterii

                     Numărul național de identificare (dacă există un astfel de număr)

                     Numerele de telefon personale (numerele de telefon de acasă și numerele de telefon mobil personale)

                     Adresa completă de acasă: numele străzii; numărul străzii; orașul; codul poștal; țara)

                  [Text]

                  [Text]

                  [Text]

                  [Cifre (fără spațiu)]

                  [Adresa emitentului/participantului la piața certificatelor de emisii/platformei de licitație/adjudecătorului/entității de supraveghere a licitațiilor sau a unei părți terțe a persoanei care are acces la informații privilegiate]

                  [Text care descrie rolul, funcția și motivul înscrierii pe listă]

                  [aaaa-ll-zz, hh:mm UTC]

                  [aaaa-ll-zz, hh:mm UTC]

                  [aaaa-ll-zz]

                  [Număr și/sau text]

                  [Cifre (fără spațiu)]

                  [Text: adresa de acasă detaliată a persoanei care are acces la informații privilegiate

                              —

                              Numele și numărul străzii

                              —

                              Orașul

                              —

                              Codul poștal

                              —

                              Țara]

            MODELUL 2

         Secțiunea privind persoanele care au acces permanent la informații privilegiate

         Data și ora (creării secțiunii privind persoanele care au acces permanent la informații privilegiate) [
         aaaa-ll-zz, hh:mm UTC (ora universală coordonată)
         ]

         Data și ora (la care s-a efectuat ultima actualizare): [
         aaaa-ll-zz, hh:mm UTC (ora universală coordonată)
         ]

         Data transmiterii către autoritatea competentă: [
         aaaa-ll-zz
         ]

                     Prenumele persoanei care are acces la informații privilegiate

                     Numele persoanei care are acces la informații privilegiate

                     Numele la naștere al persoanei care are acces la informații privilegiate (dacă este diferit de numele actual)

                     Numărul (numerele) de telefon de la locul de muncă (numărul direct de la locul de muncă și numerele de telefon mobil de la locul de muncă)

                     Numele și adresa societății

                     Funcția și motivul pentru care este o persoană care are acces la informații privilegiate

                     Inclusă la

                  (data și ora la care persoana respectivă a fost inclusă în secțiunea privind persoanele care au acces permanent la informații privilegiate)

                     Data nașterii

                     Numărul național de identificare (dacă există un astfel de număr)

                     Numerele de telefon personale (numerele de telefon de acasă și numerele de telefon mobil personale)

                     Adresa completă de acasă

                  (numele străzii; numărul străzii; orașul; codul poștal; țara)

                  [Text]

                  [Text]

                  [Text]

                  [Cifre (fără spațiu)]

                  [Adresa emitentului/participantului la piața certificatelor de emisii/platformei de licitație/adjudecătorului/entității de supraveghere a licitațiilor sau a unei părți terțe a persoanei care are acces la informații privilegiate]

                  [Text care descrie rolul, funcția și motivul înscrierii pe această listă]

                  [aaaa-ll-zz, hh:mm UTC]

                  [aaaa-ll-zz]

                  [Număr și/sau text]

                  [Cifre (fără spațiu)]

                  [Text: adresa de acasă detaliată a persoanei care are acces la informații privilegiate

                              —

                              Numele și numărul străzii

                              —

                              Orașul

                              —

                              Codul poștal

                              —

                              Țara]

      ANEXA II

         Modelul listei persoanelor care au acces la informații privilegiate care trebuie transmisă de către emitenții instrumentelor financiare admise la tranzacționare pe piețele de creștere pentru IMM-uri

         Data și ora (creării): [
         aaaa-ll-zz, hh:mm UTC (ora universală coordonată)
         ]

         Data transmiterii către autoritatea competentă: [
         aaaa-ll-zz
         ]

                     Prenumele persoanei care are acces la informații privilegiate

                     Numele persoanei care are acces la informații privilegiate

                     Numele la naștere al persoanei care are acces la informații privilegiate (dacă este diferit de numele actual)

                     Numărul (numerele) de telefon de la locul de muncă (numărul direct de la locul de muncă și numerele de telefon mobil de la locul de muncă)

                     Numele și adresa societății

                     Funcția și motivul pentru care este o persoană care are acces la informații privilegiate

                     Accesul a fost obținut la (data și ora la care persoana respectivă a primit acces la informații privilegiate)

                     Accesul a încetat la (data și ora de la care persoana respectivă nu a mai avut acces la informațiile privilegiate)

                     Numărul național de identificare (dacă există un astfel de număr)
                  În caz contrar, se precizează data nașterii.

                     Adresa completă de acasă (numele străzii; numărul străzii; orașul; codul poștal; țara)
                  (În cazul în care sunt disponibile la momentul primirii cererii din partea autorității competente)

                     Numerele de telefon personale (numerele de telefon de acasă și numerele de telefon mobil personale)
                  (În cazul în care sunt disponibile la momentul primirii cererii din partea autorității competente)

                  [Text]

                  [Text]

                  [Text]

                  [Numere (fără spațiu)]

                  [Adresa emitentului sau a părții terțe persoanei care are acces la informații privilegiate]

                  [Text care descrie rolul, funcția și motivul înscrierii pe această listă]

                  [aaaa-ll-zz, hh:mm UTC]

                  [aaaa-ll-zz, hh:mm UTC]

                  [Număr și/sau text sau aaaa-ll-zz pentru precizarea datei nașterii]

                  [Text: adresa de acasă detaliată a persoanei care are acces la informații privilegiate

                              —

                              Numele și numărul străzii

                              —

                              Orașul

                              —

                              Codul poștal

                              —

                              Țara]

                  [Numere (fără spațiu)]


title: Regulamentul de punere în aplicare (UE) nr. 1033/2014 al Comisiei din 29 septembrie 2014 de stabilire a prețurilor reprezentative și a valorilor taxelor suplimentare de import pentru melase în sectorul zahărului aplicabile începând cu 1 octombrie 2014

text:
               30.9.2014

               RO

               Jurnalul Oficial al Uniunii Europene

               L 284/42

         REGULAMENTUL DE PUNERE ÎN APLICARE (UE) NR. 1033/2014 AL COMISIEI
   din 29 septembrie 2014
   de stabilire a prețurilor reprezentative și a valorilor taxelor suplimentare de import pentru melase în sectorul zahărului aplicabile începând cu 1 octombrie 2014
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
   întrucât:

               (1)

               Regulamentul (CE) nr. 951/2006 al Comisiei (2) prevede că prețul CIF la importul melaselor pentru calitățile standard definite la articolul 27 din regulamentul respectiv este considerat ca fiind „prețul reprezentativ”.

               (2)

               Pentru stabilirea prețurilor reprezentative trebuie să se țină seama de toate informațiile prevăzute la articolul 29 din Regulamentul (CE) nr. 951/2006, cu excepția cazurilor prevăzute la articolul 30 din regulamentul respectiv și, dacă este cazul, prețurile pot fi stabilite prin metoda prevăzută la articolul 33 din regulamentul menționat.

               (3)

               Pentru ajustarea prețurilor care nu vizează calitatea standard este necesară, în funcție de calitatea melasei oferite, majorarea sau reducerea prețurilor în conformitate cu articolul 32 din Regulamentul (CE) nr. 951/2006.

               (4)

               Atunci când există o diferență între prețul de declanșare pentru produsul în cauză și prețul reprezentativ, este necesar să se stabilească taxe la import suplimentare în condițiile prevăzute la articolul 39 din Regulamentul (CE) nr. 951/2006. În cazul suspendării taxelor la import în conformitate cu articolul 40 din regulamentul menționat, este necesar să se stabilească valori speciale pentru aceste taxe.

               (5)

               Este necesar să se stabilească prețurile reprezentative și taxele suplimentare de import pentru melasele încadrate la codurile NC 1703 10 00 și 1703 90 00, în conformitate cu articolul 34 din Regulamentul (CE) nr. 951/2006.

               (6)

               Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament trebuie să intre în vigoare la data publicării sale,

         ADOPTĂ PREZENTUL REGULAMENT:
   Articolul 1
   Prețurile reprezentative și taxele suplimentare aplicabile la importul melaselor încadrate la codurile NC 1703 10 00 și 1703 90 00 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 septembrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (JO L 178, 1.7.2006, p. 24).

      ANEXĂ
      Prețuri reprezentative și valori ale taxelor suplimentare de import pentru melase în sectorul zahărului aplicabile începând cu 1 octombrie 2014

                  (în EUR)

                  Cod NC

                  Valoarea prețului reprezentativ per 100 kg net din produsul în cauză

                  Valoarea taxei suplimentare per 100 kg net din produsul în cauză

                  Valoarea taxei care trebuie aplicată la import în urma suspendării prevăzute la articolul 40 din Regulamentul (CE) nr. 951/2006 per 100 kg net din produsul în cauză (1)

                  1703 10 00 (2)

                  13,48

                  —

                  0

                  1703 90 00 (2)

                  15,93

                  —

                  0

         (1)  Această valoare înlocuiește, în conformitate cu articolul 40 din Regulamentul (CE) nr. 951/2006, valoarea taxei tarifului vamal comun stabilită pentru aceste produse.

         (2)  Stabilire pentru calitatea standard, astfel cum este definită la articolul 27 din Regulamentul (CE) nr. 951/2006.


title: Regulamentul de punere în aplicare (UE) 2015/233 al Comisiei din 13 februarie 2015 de stabilire a unor standarde tehnice de punere în aplicare referitoare la monedele în cazul cărora banca centrală definește eligibilitatea într-un mod extrem de restrictiv în temeiul Regulamentului (UE) nr. 575/2013 al Parlamentului European și al Consiliului  Text cu relevanță pentru SEE

text:
               14.2.2015

               RO

               Jurnalul Oficial al Uniunii Europene

               L 39/11

         REGULAMENTUL DE PUNERE ÎN APLICARE (UE) 2015/233 AL COMISIEI
   din 13 februarie 2015
   de stabilire a unor standarde tehnice de punere în aplicare referitoare la monedele în cazul cărora banca centrală definește eligibilitatea într-un mod extrem de restrictiv în temeiul Regulamentului (UE) nr. 575/2013 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (1), în special articolul 416 alineatul (5),
   întrucât:

               (1)

               Articolul 416 alineatul (3) din Regulamentul (UE) nr. 575/2013 prevede pentru instituții obligația de a raporta ca active lichide activele care îndeplinesc anumite condiții. În conformitate cu al treilea paragraf al articolului menționat, condiția ca activele să fie garanții reale eligibile pentru operațiunile standard de lichiditate ale unei bănci centrale dintr-un stat membru sau ale băncii centrale a unei țări terțe nu se aplică în cazul activelor lichide deținute pentru a acoperi ieșirile de lichidități într-o monedă în cazul căreia banca centrală definește eligibilitatea într-un mod extrem de restrictiv.

               (2)

               Dată fiind importanța pe care Regulamentul (UE) nr. 575/2013 o acordă eligibilității definite de băncile centrale pentru ca un activ să fie considerat activ lichid, este necesar ca lista monedelor în cazul cărora banca centrală definește eligibilitatea într-un mod extrem de restrictiv să fie limitată la acele monede în cazul cărora eligibilitatea definită de băncile centrale se mărginește la titlurile de datorie emise de administrația centrală și la titlurile de datorie emise de banca centrală și nu se extinde la niciun fel de alte active care cuprind active lichide în conformitate cu cerințele suplimentare prevăzute la articolele 416 și 417 din regulamentul menționat.

               (3)

               Autoritatea bancară europeană (ABE) a efectuat o evaluare pe baza celor mai bune informații disponibile furnizate de autoritățile competente ale statelor membre cu privire la eligibilitatea definită de banca centrală în cazul unei monede date. În cazul Bulgariei, evaluarea a indicat faptul că banca centrală nu acordă lichidități instituțiilor decât în circumstanțe excepționale. La apariția unui risc de lichiditate care ar putea afecta stabilitatea sistemului bancar, Banca Națională a Bulgariei poate acorda unei bănci solvabile credite în leva cu o scadență de cel mult trei luni, cu condiția ca aceste credite să fie garantate integral cu aur, valută sau alte active cu grad ridicat de lichiditate de acest tip. În consecință, leva bulgară ar trebui să fie considerată drept monedă în cazul căreia banca centrală definește eligibilitatea într-un mod extrem de restrictiv.

               (4)

               Prezentul regulament se bazează pe proiectul de standarde tehnice de punere în aplicare transmis Comisiei de către ABE.

               (5)

               ABE a organizat consultări publice deschise cu privire la proiectul de standarde tehnice de punere în aplicare pe care se bazează prezentul regulament, a analizat potențialele costuri și beneficii aferente și a solicitat avizul Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (2),

         ADOPTĂ PREZENTUL REGULAMENT:
   Articolul 1
   Monedele în cazul cărora banca centrală definește eligibilitatea într-un mod extrem de restrictiv și care îndeplinesc condițiile prevăzute la articolul 416 alineatul (3) al treilea paragraf din Regulamentul (UE) nr. 575/2013 sunt indicate în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 februarie 2015.

            Pentru Comisie

            Președintele

         Jean-Claude JUNCKER

      (1)  JO L 176, 27.6.2013, p. 1.

      (2)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).

      ANEXĂ
      Leva bulgară (BGN)